《潘德久永嘉佳士也闻其能诗久矣而不我过仆一日以小诗挑之遂携古风见访次韵奉答》
宋代·姜特立

闻名渴见面，未合长相思。纷纷数来人，谁契此心期。

识公恨不早，委刺方嫌迟。正欲我辈人，共此一段奇。

良贾虽深藏，有宝人得知。被褐既怀玉，脱囊可无锥。

聊将一缕麻，换此五色丝。曲意相假借，仁衷恕嘲嗤。

子怀谅已伸，我惭亦自贻。此道久凋丧，相从当在兹。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。